DA Den Europæiske Unions Tidende C 153/16

Medlemsstaternes oplysninger om statsstøtte ydet i henhold til Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder

(2005/C 153/07)

(EØS-relevant tekst)

Sag nr.: XS 21/02

Medlemsstat: Italien

Region: Veneto

Støtteordningens navn: Støtte til investeringer på områderne organisatorisk og kommerciel fornyelse

Retsgrundlag:

— Legge 27.10.1994, n. 598, art. 11

— Decreto legislativo 31.3.98, n. 123

— Legge 23.12.1999, n. 488, art. 54 comma 3

— Decreto legislativo 31.3.98, n. 112, art. 19

— Delibera di Giunta della Regione Veneto del 31.12.02, n. 3971 e relative schede allegate.

De planlagte årlige udgifter i henhold til ordningen: (i mio. EUR)

Maksimal støtteintensitet: Støttens intensitet falder inden for de tilladte maksimale beløb.

Intensiteten udtrykt i BSÆ for lån med en referencesats på 5 % er

7,1 BSÆ for små og mellemstore virksomheder i områder, som er omfattet af undtagelsesbestemmelsen i EF-traktatens artikel 87, stk. 3, litra c)

5,7 BSÆ for små virksomheder i de resterende områder af regionen

2,8 BSÆ for mellemstore virksomheder i de resterende områder af regionen.

Rentegodtgørelsen beregnes på grundlag af en amortiseringsplan for finansieringen i ens rater.

Gennemførelsestidspunkt:

Støtteordningens varighed: Indtil den 31.12.2006

Støttens formål: At støtte udviklingen og udbredelsen af teknologier i SMV'er gennem finansiering af investeringer i organisatorisk og kommerciel fornyelse.

Berørte sektorer: Støtten kan ydes til SMV'er i følgende sektorer

udvinding af mineraler

fremstillingsvirksomhed

produktion og distribution af elektricitet

bygge- og anlægsvirksomhed

edb og dermed forbunden virksomhed

bortskaffelse af fast affald, spildevandsrensning og lignende.

Navn og adresse på den myndighed, der yder støtten:

Regione Veneto Direzione Industria Corso del Popolo, 14 I-30172 Mestre (VE)

Sag nr.: XS 35/03

Medlemsstat: Det Forenede Kongerige

Region: County of Gwynedd, Wales

Støtteordningens navn: Gwynedd Business Development Package

Retsgrundlag: Section 2 (1) of the Local Government Act 2000

De planlagte årlige udgifter i henhold til ordningen: 2003: 384 870 GBP

2004: 532 870 GBP

2005: 545 260 GBP

Der ydes støtte til højst 203 SMV, som opfylder definitionen i bilag 1 i SMV-gruppefritagelsesforordningen.

Maksimal støtteintensitet: Maksimal støtteintensitet er 50 %. Maksimal støtte til de fleste støttemodtagere vil være 5 000 GBP, selv om der i ekstraordinære tilfælde kan overvejes støtte på op til 50 000 GBP, hvis der ikke ydes støtte fra andre kilder.

Der ydes støtte til investeringsomkostninger (artikel 87, stk. 3, litra a) — 35 % + 15 %) bortset fra tilfælde, hvor der er tale om driftsplanlægning og markedsføring hvor rådgivningsomkostninger kan inkluderes.

Gennemførelsestidspunkt:

Støtteordningens varighed: November 2005

Støttens formål: Formålet med støtten er at forbedre SMV's konkurrenceevne og jobskabelsesmuligheder i Gwynedd (artikel 87, stk. 3, litra a)-område) gennem udvikling af nye produkter og driftsforbedringer. Målet nås ved hjælp af konsulentbistand og kapitalinvesteringer. Med programmet ydes der støtte til 160 nuværende SMV, og der ydes hjælp til oprettelse af 63 nye SMV, hvorved der skabes 200 nye arbejdspladser og opretholdes 256 eksisterende arbejdspladser.

Berørte sektorer: Alle sektorer bortset fra

Minedrift

Stål

Skibsbygning

Syntetiske fibre

Tekstil og beklædning

Motorkøretøjer

Landbrug

Fødevarer Produktion

Detailsektoren

Alderdomshjem og plejehjem

Navn og adresse på den myndighed, der yder støtten:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Sag nr.: XS51/03

Medlemsstat: Belgien

Region: Flandern

Støtteordningens navn: Konsulentchecks — støtteordning til fremme af eksterne konsulenttjenester til fordel for små og mellemstore virksomheder i Flandern.

Retsgrundlag: Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

De planlagte årlige udgifter i henhold til ordningen: Det samlede budget, som er afsat til foranstaltningen »konsulentchecks« i alle berettigede sektorer, andrager 5 mio. EUR pr. regnskabsår.

Maksimal støtteintensitet: Den maksimale støtteintensitet for små og mellemstore virksomheder andrager 50 % af konsulentcheckenes samlede beløb.

Små og mellemstore virksomheder kan, inden for de disponible budgetmidler, maksimalt reservere 820 konsulentchecks pr. kalenderår med en pålydende værdi af 30 EUR pr. check eller et maksimalt beløb på 24 600 EUR i konsulentchecks.

Gennemførelsestidspunkt:

Støtteordningens varighed: I en første fase er ordningen i kraft i tre år, hvorefter foranstaltningen evalueres. Derefter kan ministeren beslutte, om ordningen skal forlænges, justeres eller ophøre, alt afhængig af foranstaltningens effektivitet, politiske prioriteringer og det disponible budget.

Støttens formål: Det drejer sig om en foranstaltning til fremme af kvalitetspræget ekstern virksomhedsrådgivning til en overkommelig pris til fordel for små og mellemstore virksomheder. Disse virksomheder er i praksis ofte tilbageholdende med at søge ekstern rådgivning, fordi de afskrækkes af de store udgifter, eller fordi de går ud fra, at denne rådgivning ikke opfylder deres behov, eller fordi de simpelthen ikke er klar over, at en sådan ekstern ekspertise findes.

For at garantere kvaliteten af virksomhedsrådgivningen udsteder et uafhængigt råd for rådgivning og konsulentvirksomhed (Raad voor Advies en Consultancy) kvalitetscertifikater. De flamske myndigheder godkender rådgivningsinstanser, der er i besiddelse af et sådant kvalitetscertifikat. Listen over godkendte rådgivningsinstanser findes på de flamske myndigheders netsted. Virksomheden bestemmer selv, hvilken rådgivningsinstans den ønsker at benytte sig af.

Virksomhederne kan reservere rådgivningschecks hos de flamske myndigheder. En rådgivningscheck har en værdi af 30 EUR. Heraf betales 50 % af virksomheden og 50 % af de flamske myndigheder. En virksomhed kan pr. kalenderår købe 820 rådgivningschecks med en gyldighedsperiode på fjorten måneder fra udstedelsen. Da det her drejer sig om en e-gov-foranstaltning, kan disse checks kun bestilles via internettet.

Berørte sektorer: Ordningen falder ind under Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder.

Navn og adresse på den myndighed, der yder støtten:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 B-1000 Brussel

Sag nr.: XS 64/01

Medlemsstat: Italien

Region: Piemonte-regionen

Støtteordningens navn: Docup 2000 — 2006 Piemonte-regionen — Foranstaltning 2.2 »Finansierings- og konsulentordninger for oprettelse/udvikling af virksomheder«, Pkt. 2.2.b — Tilskud til finansiering i form af ansvarlig lånekapital.

Retsgrundlag:

a) Atto deliberativo della Giunta Regionale n. 12-3626 del 31 luglio 2001 Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 — Allegato 4 — 2.2.b Interventi di ingegneria finanziaria tramite prestiti partecipativi.

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

De planlagte årlige udgifter i henhold til ordningen: Tilskuddene ydes som led i den låneordning der er oprettet ved »Pkt. 2.2.b — Tilskud til finansiering i form af ansvarlig lånekapital«, og omfatter finansiering med henblik på målsætning 2 og udfasning.

Maksimal støtteintensitet: Materielle og immaterielle investeringer

7,5 % brutto for mellemstore virksomheder

15 % brutto for små virksomheder

Der er ikke fastsat nogen forhøjelse for områder som omfattes af artikel 87, stk. 3, litra c).

Gennemførelsestidspunkt:

Støtteordningens varighed:

Støttens målsætning: Investeringsstøtte.

Formålet med litra b) i foranstaltning 2.2. (finansierings- og konsulentordninger med henblik på oprettelse/udvikling af virksomheder) i del 2 (Systemforbedring og -støtte) i Piemonte-regionens enhedsplanlægningsdokument for 2000-2006, er at styrke små og mellemstore virksomheders kapitalgrundlag med sigte på at fremme produktionsinvesteringer, bidrage til at oprette/udvikle virksomheder, og danne grundlag for en konsolidering af erhvervs- og produktionssektoren, og på denne måde bevare og fremme beskæftigelsen.

Berørte sektorer: Alle sektorer

Alle tjenesteydelser

Bemærkninger

Ordningen gælder for små og mellemstore virksomheder inden for fremstilling, byggeri, håndværk, turisme og serviceydelser, jf. bilag I i Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder, EFT L 10 af 13.1.2001, forudsat at der er tale om virksomheder etableret i et område som omfattes af målsætning 2, udfasningsordningen og/eller artikel 87, stk. 3, litra c) (dog uden de forhøjelser bestemmelserne rummer mulighed for).

Ordningen omfatter en revolverende fond, hvorigennem der ydes ansvarlig lånekapital til små og mellemstore virksomheder som har gode finansforhold og udviklingsudsigter, og hvis aktionærer har godkendt, men ikke indbetalt, en forhøjelse af virksomhedens kapital på mellem 50 000 EUR og 1 000 000 EUR.

Støtten kan ikke overstige 7,5 % bruttotilskudsækvivalent for mellemstore virksomheder og 15 % bruttotilskudsækvivalent for små virksomheder.

Denne forhøjelse af virksomhedens kapital skal være tilknyttet et investeringsprogram med sigte på teknologisk innovation, udvidelse og udvikling af virksomheden for et beløb af mindst samme størrelse som den finansiering med offentlige midler der er fastsat i enhedsplanlægningsdokumentet (DOCUP). Den ansøgende virksomhed skal have godkendt kapitalforhøjelsen på en ekstraordinær generalforsamling.

Formålet med denne ordning er at indskyde frisk likvid kapital i virksomheden.

Dette er grunden til at kapitalforhøjelser der gennemføres i medfør af artikel 2440 og 2442 i civilkodeksen (henholdsvis naturalieydelser og lån, og konvertering af reserver til kapital), eller som gennemføres ved hjælp af reserver eller andre midler på allerede eksisterende poster) ikke kan komme i betragtning.

Denne støtte kan ikke kombineres med anden offentlig støtte til samme foranstaltning.

Kun ansøgninger vedrørende foranstaltninger som endnu ikke er igangsat, kan komme i betragtning: kapitalforhøjelser gennemført forud for ansøgningsdatoen vil således blive afvist.

Den forvaltende instans kontrollerer både i forbindelse med den tekniske godkendelse, selve gennemførelsen og den afsluttende indberetning at der er en nær forbindelse mellem den vedtagne kapitalforhøjelse og de planlagte investeringer (og at finansieringen kan geninddrives hvis — eller i den udstrækning — forhøjelsen ikke opfylder den målsætning og de vilkår der er fastsat i foranstaltningen), og at de støtteberettigede udgifter opfylder kravene i artikel 2, litra c og d, samt artikel 4, stk. 5, i forordning (EF) nr. 70/2001.

Der er indsat en begrænsningsklausul i ordningen, hvorved Piemonte-regionen forpligter sig til at overholde den støtteintensitet der er fastsat i forordning (EF) nr. 70/2001, dvs. 7,5 % bruttotilskudsækvivalent for mellemstore virksomheder og 15 % bruttotilskudsækvivalent for små virksomheder: denne klausul indgår både i enhedsplanlægningsdokumentet, programsupplementet og i udbuddene.

Ordningen tilsidesætter ikke de forordninger, direktiver og retningslinjer der er vedtaget på grundlag af EF-traktaten vedrørende statsstøtte inden for bestemte sektorer, jf. artikel 1 i forordning (EF) nr. 70/2001. Skulle der indløbe ansøgninger fra virksomheder som er omfattet af specifikke EF-bestemmelser om statsstøtte, vil den forvaltende instans tage stilling hertil på grundlag af gældende lovgivning, dvs. under overholdelse af dennes bestemmelser.

Navn og adresse på den støtteydende myndighed:

Regione Piemonte Direzione Industria Via Pisano n. 6 I-10152 Torino

Andre oplysninger:

Kontaktperson Dott. Giuseppe Benedetto, Via Pisano, 6 Torino Tlf. (011) 432 31 95 Fax (011) 432 34 83 E-mail: direzione16@regione.piemonte.it

Sag nr.: XS 119/03

Medlemsstat: Italien

Region: Toscana

Støtteordningens navn: Automatiske incitamenter af skattemæssig art til støtte for produktionsgrundlaget

Retsgrundlag:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

De planlagte årlige udgifter i henhold til ordningen: 20 000 000 EUR

Maksimal støtteintensitet: Den støtteintensitet, som den enkelte virksomhed kan opnå, kan ikke overstige 15 % BSÆ for små virksomheder og 7,5 % BSÆ for mellemstore virksomheder af den samlede investeringsudgift.

Anses de områder, der berøres af programmet, som henhørende under undtagelsesbestemmelsen i traktatens artikel 87, stk. 3, litra c), er støttens maksimale omfang på 18 % BSÆ for små virksomheder og 14 % BSÆ for mellemstore virksomheder.

Gennemførelsestidspunkt: November 2003, datoen for Kommissionens modtagelse af ansøgningen

Støtteordningens varighed: 2003-2006

Støttens formål: Støtten tager sigte på, i form af en skattebonus, at lette udgifterne til initiativer i forbindelse med opstart af ny virksomhed samt udvidelse, modernisering, omstrukturering, reorganisering, retablering og flytning af bestående produktionsenheder.

Berørte sektorer: Koder ISTAT 1991

Afsnit C — »Udvindingsvirksomhed«

Afsnit D — »Fremstillingsvirksomhed«

Afsnit F — »Bygge- og anlægsvirksomhed«

Del K 72 — »Edb og dermed forbunden virksomhed«

Del K 74 — »Anden erhvervsvirksomhed«

Del I 63 — »Støtte- og hjælpeaktiviteter inden for transportområdet«.

Der kan ikke ydes støtte til virksomheder i sektoren for fremstilling, forarbejdning eller markedsføring af de produkter, som er opført i traktatens bilag I, eller til virksomheder i sektoren for skibsbygning.

De virksomheder, som modtager støtte, skal være finansielt og økonomisk levedygtige.

Navn og adresse på den myndighed, der yder støtten:

Regione Toscana via di Novoli 26 I-50127 Firenze

Andre oplysninger: Støtteordningen vedrører ikke eksportrelaterede aktiviteter, dvs. det er ikke en støtte, som er direkte forbundet med de eksporterede mængder, med oprettelse og drift af et distributionsnet eller andre løbende udgifter i forbindelse med eksport. Støtteordningen er ikke betinget af, at der fortrinsvis anvendes indenlandske varer frem for importerede.

Kun udgifter, der er afholdt efter datoen for indgivelse af ansøgningen om støtte, er støtteberettigede. Støtteberettigede konsulentydelser må ikke være vedvarende eller kunne gentages, og de skal ikke være forbundne med virksomhedens sædvanlige driftsudgifter.